

**ΑΠΟΣΠΑΣΜΑ ΠΡΑΚΤΙΚΟΥ 13/2017**

**Αριθ. Απόφασης:317/2017** **ΑΔΑ: 6ΩΚΡΩΨΑ-84Λ**

**ΘΕΜΑ:** «Επανάληψη της υπ.αρ.278/2017 απόφασης Δ.Σ. Δήμου Αρταίων,

«Έγκριση πραγματοποίησης δαπάνης για τη συνδιοργάνωση με τη ΔΕΥΑ

στην Άρτα της 28ης Πανελλήνιας Γενικής Συνέλευσης της Ένωσης

Δημοτικών Επιχειρήσεων Ύδρευσης Αποχέτευσης Ελλάδος (ΕΔΕΥΑ)» και

διάθεση ποσού 3.000,00€»

Στην Άρτα σήμερα την εικοστή τετάρτη (24η) του μηνός Μαΐου του έτους 2017 ημέρα Τετάρτη και ώρα 14.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 12495/24-5-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Μπαλάγκας Γεώργιος 2. Πατήλας Κων/νος 3. Τράμπας Κων/νος 4. Πανέτας Γεώργιος 5. Χαρακλιάς Κων/νος 6. Κοτσαρίνης Μιχαήλ 7. Ζέρβας Κων/νος 8. Καραγεώργος Γεώργιος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού- Παπατσίμπα Θεανώ 13. Σφήκας Δημήτριος 14. Λώλος Ανδρέας (Πρόεδρος Δ.Σ.) | 1. Μιλτιάδους Γεώργιος 2. Κουτρούμπα Άννα- Μαρία 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη- Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαϊωάννου Κων/νος 12. Πετανίτης Δημήτριος |

**Απουσίαζαν**, αν και κλήθηκαν νόμιμα οι: Παπάζογλου Χαράλαμπος, Νταλάκας Δημήτριος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία και Παπακίτσος Στέφανος.

Ο Πρόεδρος κήρυξε την έναρξη της συνεδρίασης και εισηγούμενος το μοναδικό θέμα της ημερήσιας διάταξης «Επανάληψη της υπ.αρ.278/2017 απόφασης Δ.Σ. Δήμου Αρταίων,

«Έγκριση πραγματοποίησης δαπάνης για τη συνδιοργάνωση με τη ΔΕΥΑ στην Άρτα της 28ης Πανελλήνιας Γενικής Συνέλευσης της Ένωσης Δημοτικών Επιχειρήσεων Ύδρευσης Αποχέτευσης Ελλάδος (ΕΔΕΥΑ)» και διάθεση ποσού 3.000,00€» έδωσε το λόγο στον Αντιδήμαρχο κ. Χαρακλιά, ο οποίος παίρνοντας το λόγο είπε:

Με την υπ. Αρ. 278/2017 το Δ.Σ. του Δήμου Αρταίων αποφάσισε την έγκριση πραγματοποίησης δαπάνης και τη διάθεση ποσού 3.000,00€ για τη συνδιοργάνωση με τη ΔΕΥΑ της 28ης Πανελλήνιας Γενικής Συνέλευσης της Ένωσης Δημοτικών Επιχειρήσεων Ύδρευσης Αποχέτευσης Ελλάδος (ΕΔΕΥΑ). Ωστόσο, λόγω προβλήματος στο διαδίκτυο, δεν κατέστη δυνατή η ανάρτηση του αιτήματος προς τις Οικονομικές Υπηρεσίες του Δήμου για δέσμευση του ποσού στην ιστοσελίδα του ΚΗΜΔΗΣ, με αποτέλεσμα να μη φαίνεται ότι προηγείται της απόφασης Δ.Σ. και να έχει ισχύ.

Προς αυτό το σκοπό προτείνουμε:

* Την επανάληψη της απόφασης, προκειμένου να έπεται χρονικά του αναρτημένου πλέον στην ιστοσελίδα του ΚΗΜΔΗΣ αιτήματος προς τις Οικονομικές Υπηρεσίες του Δήμου για δέσμευση του ποσού. Σας επισημαίνουμε ότι το περιεχόμενο της απόφασης δεν αλλάζει στο ελάχιστο, παρά μόνο η ημερομηνία λήψης αυτής, κατά συνέπεια η νέα απόφαση αφορά όπως και η προηγούμενη:
* Στην έγκριση συνδιοργάνωσης της εν λόγω Συνέλευσης με τη ΔΕΥΑΑ το κόστος της οποίας θα ανέλθει στο ποσό των 10.000,00€ εκ των οποίων η ΔΕΥΑΑ θα αναλάβει μέρος της διατροφής, της διαμονής, της μετακίνησης και της δημοσιότητας ύψους 7.000,00€.
* στην έγκριση πραγματοποίησης δαπάνης ύψους 3.000€ για τις ανάγκες μέρους της προβολής (εκτύπωση χαρτών, τουριστικών οδηγών κ.α.) και της φιλοξενίας των συμμετεχόντων (μεταφορά κατά τις ξεναγήσεις, παράθεση ενός γεύματος κ.α.) στην 28η Πανελλήνια Γ.Σ. των ΔΕΥΑ.
* Τη διάθεση του προαναφερθέντος ποσού (3.000,00€), το οποίο θα βαρύνει τον Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία οι κ.κ. Ξυλογιάννης και Παπαιωάννου ψήφισαν ΛΕΥΚΟ ενώ η κα Κιτσαντά ΠΑΡΟΥΣΑ

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την επανάληψη της απόφασης, προκειμένου να έπεται χρονικά του αναρτημένου πλέον στην ιστοσελίδα του ΚΗΜΔΗΣ αιτήματος προς τις Οικονομικές Υπηρεσίες του Δήμου για δέσμευση του ποσού. Σας επισημαίνουμε ότι το περιεχόμενο της απόφασης δεν αλλάζει στο ελάχιστο, παρά μόνο η ημερομηνία λήψης αυτής, κατά συνέπεια η νέα απόφαση αφορά όπως και η προηγούμενη:

Β.- Την έγκριση συνδιοργάνωσης με τη ΔΕΥΑΑ, της 28ης Πανελλήνιας Γ.Σ. των ΔΕΥΑ το κόστος της οποίας θα ανέλθει στο ποσό των 10.000,00€.

Η ΔΕΥΑΑ θα αναλάβει μέρος της διατροφής, της διαμονής, της μετακίνησης και της δημοσιότητας ύψους 7.000,00€.

Ο Δήμος Αρταίων θα αναλάβει μέρος της προβολής (εκτύπωση χαρτών, τουριστικών οδηγών κ.α.) και της φιλοξενίας των συμμετεχόντων (μεταφορά κατά τις ξεναγήσεις, παράθεση ενός γεύματος κ.α.) ύψους 3.000,00€

Γ.- Την έγκριση πραγματοποίησης δαπάνης ύψους 3.000€ για τις ανάγκες της προβολής (εκτύπωση χαρτών, τουριστικών οδηγών κ.α.) και της φιλοξενίας των συμμετεχόντων (μεταφορά κατά τις ξεναγήσεις, παράθεση ενός γεύματος κ.α.) στην 28η Πανελλήνια Γ.Σ. των ΔΕΥΑ.

Δ.- Τη διάθεση του προαναφερθέντος ποσού, το οποίο θα βαρύνει τον Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 317/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*